**Adatkezelési tájékoztató**

**a Partnerségi egyeztetési eljárásban partnerként részt vevő természetes személyek, valamint nem természetes személy partner képviselőjeként megjelölt személyek részére**

Tisztelt Partnerünk!

Adatainak védelme fontos számunkra, ezért ezúton szeretnénk Önt tájékoztatni – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

**1. Az adatkezelő neve, elérhetőségei**

Budapest Főváros Önkormányzata, Budapest Főváros Főpolgármesteri Hivatal (a továbbiakban: Hivatal)

Székhely: 1052 Budapest, Városház u. 9-11.

Levélcím: 1840 Budapest Telefon: +36 1 327-1000

E-mail: ugyfelszolgalat@budapest.hu  Honlap: [www.budapest.hu](http://www.budapest.hu)

**2. Adatvédelmi tisztviselő**

dr. Molnár Katalin

Tel: +36 1 327-1454 E-mail: adatvedelmitisztviselo@budapest.hu

**3. Az adatkezelésre vonatkozó jogszabályok**

a) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. rendelet

b) az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.)

c) Magyarország helyi önkormányzatairólszóló 2011. évi CLXXXIX. törvény

d) a településkép védelméről szóló 2016. évi LXXIV. törvény

e) a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet

f) a veszélyhelyzet ideje alatt egyes településfejlesztési, településrendezési, településképi, építésügyi és örökségvédelmi, valamint közigazgatási hatósági eljárási szabályok eltérő alkalmazásáról szóló 143/2020. (IV. 22.) Korm. rendelet

g) Budapest Főváros Önkormányzata Közgyűlésének a partnerségi egyeztetés szabályairól szóló 16./2019. (IV.24.) rendelete

**4. A kezelt adatok köre, az adatkezelés célja és jogalapja**

**4.1. Személyes részvétellel megrendezésre kerülő lakossági fórumok**

A 4.1. pontban kezelt adatok a személyes részvétellel megrendezésre kerülő lakossági fórumokon megadott személyes adatok kezelését tartalmazza.

|  |  |  |
| --- | --- | --- |
| **A személyes adat megnevezése** | **Az adatkezelés jogalapja** | **Az adatkezelés célja** |
| **4.1.1.** |
| természetes személy partner:- neve- állandó lakóhely/tartózkodási hely/ ingatlantulajdon címe- e-mail címe- postai címe | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges.  | A partnerségi egyeztetés lefolytatása, a véleményezés biztosítása érdekében szükséges.  |
| **4.1.2.**  |
| nem természetes személy partner képviselőjének:- neve- beosztása- címe- e-mail címe | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges.  | A partnerségi egyeztetés lefolytatása, a véleményezés biztosítása érdekében szükséges.  |
| **4.1.3.** |  |  |
| természetes személy partner/nem természetes személy partner képviselőjének neve, a bemutatott tervvel vagy az előzetes tájékoztatóval kapcsolatos véleménye | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges. | A partnerségi egyeztetésről jegyzőkönyv készül, amely észrevételezés céljából a www.budapest.hu internetes oldalon közzétételre kerül.  |
|  |  |  |
| **4.2.1. Elektronikus úton (e-mailen) érkező vélemények esetén** |
|  |  |  |
| **A személyes adat megnevezése** | **Az adatkezelés jogalapja** | **Az adatkezelés célja** |
| **4.2.1.1.** |
| természetes személy partner:- neve- e-mail címe | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges.  | A partnerségi egyeztetés lefolytatása, a véleményezés biztosítása érdekében szükséges.  |
| **4.2.1.2.**  |
| nem természetes személy partner képviselőjének:- neve- e-mail címe | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges.  | A partnerségi egyeztetés lefolytatása, a véleményezés biztosítása érdekében szükséges.  |
| **4.2.1.3.** |  |  |
| természetes személy partner/nem természetes személy partner képviselőjének véleménye | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges. | A partnerségi egyeztetésről jegyzőkönyv készül, amely észrevételezés céljából a www.budapest.hu internetes oldalon közzétételre kerül. |
| **4.3. Elektronikus úton lefolytatandó lakossági fórumok**A 4.3. pont *a veszélyhelyzet ideje alatt egyes településfejlesztési, településrendezési, településképi, építésügyi és örökségvédelmi, valamint közigazgatási hatósági eljárási szabályok eltérő alkalmazásáról szóló 143/2020. (IV. 22.) Korm. rendelet* alapján elektronikus úton lefolytatandó lakossági fórumok esetében megadott személyes adatok kezelését tartalmazza.**4.3.1. Elektronikus úton (e-mailen) érkező vélemények**Ezen módon történő véleményezés esetén is a 4.2.1. pontban leírt adatkezelés érvényesül.**4.3.2. Élő, on-line fórumon való részvétel esetén**On-line fórumom résztvevő érintett esetén a Microsoft Teams alkalmazáson keresztül a fórum ideje alatt rögzítésre kerülő esetlegesen arcképet és hangot is tartalmazó felvétel a jegyzőkönyv elkészültét követően haladéktalanul törlésre kerül. A továbbiakban, csak a táblázatban megjelölt személyes adatokat kezeljük. |
| **4.3.2.1.** |  |  |
| természetes személy partner/nem természetes személy partner képviselőjének neve | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges. | A partnerségi egyeztetés lefolytatása, a véleményezés biztosítása érdekében szükséges.  |
| **4.3.2.2.** |  |  |
| természetes személy partner/nem természetes személy partner képviselőjének neve, a bemutatott tervvel vagy az előzetes tájékoztatóval kapcsolatos véleménye | Az adatkezelés a Rendelet II. fejezet 6. cikk (1) bekezdés e) pontja alapján közérdekű feladat végrehajtásához szükséges. | A partnerségi egyeztetésről jegyzőkönyv készül, amely észrevételezés céljából a www.budapest.hu internetes oldalon közzétételre kerül.  |

A személyes adatok a partnerségi egyeztetés lefolytatásához elengedhetetlenül szükségesek.

**5. Adattovábbítás**

A partnerségi egyeztetési eljárás során adattovábbításra az adatkezelő részéről nem kerül sor.

**6**. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak jogosultak. A Hivatal adatokat harmadik személynek kizárólag abban az esetben ad át, amennyiben azt törvény kötelezően írja elő.

A Hivatal a személyes adatokat a székhelyén található szervereken és irattárban, a Hivatal központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük többek között a jogosulatlan hozzáférés ellen vagy azok jogosulatlan megváltoztatása ellen.

**7. Az adatkezelés időtartama**

A Hivatal a személyes adatokat az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet és belső szabályzatok szerinti időtartamig őrzi meg.

**8.**  **Az érintett adatkezeléssel kapcsolatos jogai és jogorvoslati lehetőségei**

Az érintett (az 1. pontban megadott elérhetőségeinken) kérheti:

a) tájékoztatását a személyes adatai kezeléséről,

b) személyes adatainak helyesbítését,

c) személyes adatainak törlését,

d) személyes adatai kezelésének korlátozását

e) valamint tiltakozhat a személyes adatainak kezelése ellen.

**Az érintett kérelmére Adatkezelő**

* **Tájékoztatást ad** arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a Hivatal ezt rendelkezésre bocsátja. Az érintett által kért további másolatokért a Hivatal adminisztratív költségeken alapuló ésszerű mértékű díjat számíthat fel.
* Adatkezelő az érintett kérésére indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

**Adatkezelő**

* a személyes adatot **törli**, ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezelésre. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére **korlátozza** az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

**Az érintett**

• jogosult arra, hogy a saját helyzetével kapcsolatos okokból **tiltakozzon** személyes adatainak kezelése ellen. Ebben az esetben a személyes adatait nem kezelhetjük tovább kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok helyesbítésére, törlésére, korlátozására, vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet értesíti kivéve, ha ez lehetetlennek bizonyul, vagy aránytalanul nagy erőfeszítést igényel.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő fent megadott elérhetőségére megküldeni, melyet – annak beérkezését követően - haladéktalanul, de legkésőbb 1 hónapon belül megvizsgál és a panaszost a vizsgálat eredményéről írásban tájékoztatja.

* **Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

Nemzeti Adatvédelmi és Információszabadság Hatóság

1125 Budapest Szilágyi Erzsébet fasor 22/C Fax: +361 391-1410 e-mail: ugyfelszolgalat@naih.hu

* **Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

* **Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni. Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Amennyiben további tájékoztatásra van szüksége, kérjük írjon az** adatvedelmitisztviselo@budapest.hu **e-mail címre.**

Hatályos 2018. május 25-től

Frissítve 2020. április 30-tól